A gyorskölcsönök olyan kis összegű személyi hitel jellegű termékek, amelyeket jellemzően egy-egy hirtelen felmerülő probléma kezelésére veszünk fel. Ilyen lehet például, ha elromlik otthon a mosógép és azonnal vennünk kell egyet.
A gyorskölcsönök a fentiek miatt általában nem érik el a személyi hitelek 200-300 ezer forintos minimális összeghatárát, futamidejük pedig jellemzően éven belüli - klasszikus banki személyi kölcsön esetében a minimális futamidő 12 hónap.
Ha pusztán egy-egy eszköz beszerzéséről van szó, abban az esetben a  gyorskölcsön alternatívája lehet az áruvásárlási hitel, amely hasonló összeghatárokkal és futamidővel dolgozik, mint a gyorskölcsön, de persze, lehet olyan hitelcél is, amelynél nem terméket kell vennünk - hirtelen jött rendkívüli kiadás (pl. temetés) finanszírozása.
A gyorskölcsönök jellemzői:
Rendkívül gyors, akár 24 órán belül rendelkezésre áll.
A felvehető összeg 40-50 ezer forinttól kezdődik és jellemzően 1 millió forintig terjedhet.
A futamidő akár 2-3 hónap is lehet, a maximum általában 18-24 hónap.
Az igényléshez betöltött 18. életév, állandó magyarországi lakcím kell.
Az igénylőnek rendszeres jövedelemmel kell rendelkeznie.